text: সূরা আছর মুসলমানদের ধর্মীয় গ্রন্থ কুরআনের ১০৩ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৩ টি।
  
  সূরা আছর কুরআনের একটি সংহ্মিপ্ত সূরা তবে মুসলামানদের কাছে এটি বেশ তাৎপর্যপূর্ন সূরা এবং অনেক মুসলমান মনে করে মানুষ এ সূরাটিকেই চিন্তা ভাবনা সহকারে পাঠ করলে তাদের ইহকাল ও পরকাল সংশোধনের জন্যে যথেষ্ট হয়ে যায়। সূরার বক্তব্য অনুসারে এ সূরায় স্রষ্টা যুগের কসম করে বলেছেন যে, মানবজাতি অত্যন্ত হ্মতিগ্রস্ত এবং এই হ্মতির কবল থেকে কেবল তারাই মুক্ত, যারা চারটি বিষয় নিষ্ঠার সাথে পালন করে - ঈমান বা স্রষ্টার প্রতি বিশ্বাস, সৎকর্ম, অপরকে সত্যের উপদেশ এবং ধর্য্য রাখার উপদেশ দান।
  
  নাযিল হওয়ার সময় ও স্থান 
  মুজাহিদ , কাতাদাহ ও মুকাতিল  একে মাদানী বলেছেন । কিন্তু  মুফাসসিরগণের বিপুল সংখ্যাগরিষ্ঠ অংশ একে মক্কী  সূরা হিসেবে গণ্য করেছেন। আর এই সূরার বিষয়বস্তু  সাক্ষ দেয় , এটি মক্কী যুগেরও প্রথামিক পর্যায়ে নাযিল হয়ে থাকবে।  সে সময় ইসলামের  শিক্ষাকে সংক্ষিপ্ত  ও অত্যন্ত  হৃদয়গ্রাহী বাক্যের সাহায্যে বর্ণনা  করা হতো।  এভাবে শ্রোতা একবার শুনার পর  ভুলে যেতে চাইলেও তা আর ভুলতে পারতো না এবং আপনা আপনি  লোকদের  মুখে  তা উচ্চারিত হতে থাকতো।
  
  শানে নুযূল
  
  বিষয়বস্তুর বিবরণ 
  তাফহীমুল কোরআনের ব্যাখ্যা অনুসারে, সময় মানে বিগত সময়-অতীত কালও হতে পারে আবার চলিত সময়ও। এই চলিত বা বর্তমান কাল আসলে কোনো দীর্ঘ সময়ের নাম নয়। বর্তমান কালে প্রতি মুহুর্তে বিগত হচ্ছে এবং অতীতে পরিণত হচ্ছে। আবার ভবিষ্যতের গর্ভ থেকে প্রতিটি মুহুর্ত বের হয়ে এসে বর্তমানে পরিণত হচ্ছে এবং বর্তমান থেকে আবার তা অতীতে বিলীন হয়ে যাচ্ছে। এখানে যেহেতু কোনো বিশেষত্ব ছাড়াই শুধু সময়ের কসম খাওয়া হয়েছে, তাই দুই ধরনের সময় বা কাল এর অন্ত্রভূক্ত হয়। অতীতকালের কসম খাওয়ার মানে হচ্ছেঃ মানুষের ইতিহাস এর সাহ্ম দিচ্ছে, যারাই এই গুনাবলী বিবর্জিত ছিল তারাই পরিনামে হ্মতিগ্রস্ত হয়েছে। আর বর্তমানকালের কসম খাওয়ার অর্থ হল যে, বর্তমানে যে সময়টি অতিবাহিত হচ্ছে সেটি আসলে এমন একটি সময় যা প্রত্যেক ব্যক্তি ও জাতিকে দুনিয়ায় কাজ করার জন্য দেয়া হয়েছে।
  
  আয়াত সমূহ
  
  وَالْعَصْرِ
  
  ১. শপথ অপরাহ্নের;
  
  إِنَّ الْإِنسَانَ لَفِي خُسْرٍ
  ২. নিশ্চয় মানুষ ক্ষতিগ্রস্থদের অন্তর্ভূক্ত;
  
  إِلَّا الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ
  ৩. কিন্তু তারা ব্যতীত, যারা বিশ্বাস স্থাপন করে ও সৎকর্ম করে এবং পরস্পরকে উপদেশ দেয় সত্যের এবং উপদেশ প্রদান করে ধৈর্য্যের৷
  
  তথ্যসূত্র
  
  বহিঃসংযোগ 
   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
   অনলাইন বাংলা কোরআন
   কোরআন শরীফ.অর্গ।
  
  বিষয়শ্রেণী:সূরা
title: সূরা আছর